ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3896/00

υποβολή: Robert Goebbels (PSE) προς την Επιτροπή

(13 Δεκεμβρίου 2000)

Θέμα: Συμπληρωματική ερώτηση σχετικά με τις καθυστερήσεις πληρωμών της Επιτροπής

Θα επιθυμούσα να επανέλθω επί της ερωτήσεώς μου Ε-2571/00(1) σχετικά με τις καθυστερήσεις πληρωμών της Επιτροπής. Η απάντηση της κ. Επιτρόπου, πέραν του γεγονότος ότι απήτησε τρίμηνη αναμονή, είναι, κατά την άποψή μου, ελλιπής και ανακόλουθη.

Μπορεί να αναφέρει η Επιτροπή για ποιους λόγους προβλέπει μέγιστη προθεσμία 60 ημερών όσον αφορά τις δικές της συναλλαγές, ενώ η ίδια πρότεινε, στο πλαίσιο της οδηγία 2000/35/ΕΚ(2) να ορισθεί προθεσμία πληρωμής 30 ημερών για όλες τις εμπορικές συναλλαγές; Ποια είναι τα επιχειρήματα της Επιτροπής ώστε να παρέχει στον εαυτόν της παρόμοιο πλεονέκτημα έναντι του ιδιωτικού τομέα;

(1) ΕΕ C 136 E της 8.5.2001.

(2) ΕΕ L 200 της 8.8.2000, σελ. 35.

Απάντηση της κ. Schreyer εξ ονόματος της Επιτροπής

(14 Φεβρουαρίου 2001)

Η οδηγία 2000/35/ΕΚ του Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές, δεν ορίζει προθεσμία πληρωμών 30 ημερών για κάθε εμπορική συναλλαγή στον ιδιωτικό τομέα. Αντίθετα, οι δημόσιες αρχές και ο ιδιωτικός τομέας εξακολουθούν να έχουν το δικαίωμα διαπραγμάτευσης των προθεσμιών πληρωμών στις εμπορικές σχέσεις τους. Προθεσμία πληρωμής 30 ημερών ισχύει μόνο αν η σύμβαση δεν περιέχει ρητή σχετική διάταξη. Συνεπώς, το γεγονός ότι η Επιτροπή ορίζει στις συμβάσεις της μέγιστη προθεσμία πληρωμών 60 ημερών δεν σημαίνει ότι παρέχει στον εαυτό της πλεονέκτημα έναντι του ιδιωτικού τομέα.
ΓΡΑΠΤΗ ΕΡΩΤΗΣΗ E-3412/00

υποβολή: Jonas Sjstedt (GUE/NGL) προς την Επιτροπή

(7 Νοεμβρίου 2000)

Θέμα: Ενισχύσεις ενημέρωσης σχετικά με την ΟΝΕ στη Σουηδία

Το 1998 η Επιτροπή χορήγησε ενίσχυση ύψους 84 317 ευρώ στο Ίδρυμα Σουηδία στην Ευρώπη (σύμφωνα με την απάντηση στην ερώτησή μου Ε-1694/00(1)).

Το Ίδρυμα Σουηδία στην Ευρώπη είναι μια οργάνωση με ισχυρούς κομματικούς δεσμούς η οποία δραστηριοποιείται, μεταξύ άλλων,πέρ της ένταξης της Σουηδίας στην ΟΝΕ. Θα εξετάσει η Επιτροπή, χάριν της δημοκρατίας και του πλουραλισμού, το ενδεχόμενο χορήγησης οικονομικής ενίσχυσης στο λαϊκό κίνημα Όχι στην ΕΕ και τις πολιτικές δραστηριότητές του κατά της ένταξης της Σουηδίας στην ΟΝΕ;

(1) ΕΕ C 72 E της 6.3.2001, σελ. 102.

Απάντηση του κυρίου Solbes Mira εξ ονόματος της Επιτροπής

(18 Δεκεμβρίου 2000)

Αν αληθεύει, όπως η Επιτροπή επισήμανε στο αξιότιμο μέλος του Κοινοβουλίου, ότι μια ενίσχύση ύψους 84 317 χορηγήθηκε στο Ίδρυμα Sverige I Europa, αυτό έγινε το 1998, έτος κατά το οποίο καμία σύμβαση εταιρικής σχέσης δεν είχεπογραφεί με τη σουηδική κυβέρνηση.

Η Επιτροπή δεν απορρίπτει κανένα σχέδιο εκ των προτέρων αν πληρούνται οι προϋποθέσεις επιλεξιμότητας και τα κριτήρια χορήγησης καιπό την προϋπόθεση ότι η ενημέρωση διεξήχθη με αντικειμενικό τρόπο, όπωςπαγορεύει άλλωστε η σουηδική παράδοση.

Το 1999 και το 2000πογράφτηκαν δύο συμβάσεις και από τότε η πολιτική της Επιτροπής είναι ή μη χορήγηση άμεσων επιδοτήσεων σε εξωτερικά ιδρύματα ή οργανώσεις.
ΓΡΑΠΤΗ ΕΡΩΤΗΣΗ E-3885/00

υποβολή: Ioannis Souladakis (PSE), Minerva Malliori (PSE) και Paulo Casaca (PSE) προς το Συμβούλιο

(20 Δεκεμβρίου 2000)

Θέμα: Ασθένεια Creutzfeld-Jakob (ασθένεια τρελών αγελάδων)

Οι διαστάσεις που έχει λάβει η ασθένεια Creutzfeld-Jakob (ασθένεια των τρελών αγελάδων) επαναφέρει στην πρώτη γραμμή το θέμα της ποιότητας και της σύστασης των ζωοτροφών των βοοειδών στην Ευρωπαϊκή Ένωση. Η σταδιακή μεταστροφή των συστατικών της ζωοτροφής από φυτικά σε ζωικά κατέληξε στα

επικίνδυνα για τηνγεία των λαών της Ευρώπης σημερινά αποτελέσματα. Παρά τα μεγάλα αλληλοσυγκρουόμενα συμφέροντα των βιομηχανιών παραγωγής ζωοτροφώνπάρχει ακόμη και σήμερα η δυνατότητα αλλαγής της διατροφής των βοοειδών που εκτρέφονται στην Ευρωπαϊκή Ένωση.

Εξετάζει το Συμβούλιο το ενδεχόμενο επιδότησης καλλιέργειας φυτοποικιλιών, οι οποίες θα αντικαταστήσουν σταδιακά τις σήμερα παραγόμενες προβληματικές ζωοτροφές;

Απάντηση

(12 Μαρτίου 2001)

Το Συμβούλιο, στα πλαίσια των συμπερασμάτων του της 2317ης συνόδου (4 Δεκεμβρίου 2000), και σύμφωνα με τις δημοσιονομικές προοπτικές που εγκρίθηκαν στο Βερολίνο, σημείωσε τις δηλώσεις της Επιτροπής σχετικά με την παραγωγή φυτών πλούσιων σε πρωτεΐνες και την καλεί να εμβαθύνει τάχιστα την ανάλυσή της και να συναγάγει συμπεράσματα όσον αφορά την πολιτική που ακολουθείται σήμερα στον τομέα αυτόν και για την προσωρινή παύση καλλιέργειας,ποβάλλοντας, εφόσον χρειάζεται, κατάλληλες προτάσεις.

Το Συμβούλιο θα αποφανθεί για τις προτάσεις αυτές μετά τηνποβολή τους.
ΓΡΑΠΤΗ ΕΡΩΤΗΣΗ E-3298/00 υποβολή: Chris Davies (ELDR) προς το Συμβούλιο. Επιχορήγηση της Φόρμουλα Ένα από τις καπνοβιομηχανίες.



Επίσημη Εφημερίδα αριθ. 163 E της 06/06/2001 σ. 0083 - 0083



ΓΡΑΠΤΗ ΕΡΩΤΗΣΗ E-3298/00 υποβολή: Chris Davies (ELDR) προς το Συμβούλιο (25 Οκτωβρίου 2000) Θέμα: Επιχορήγηση της Φόρμουλα Ένα από τις καπνοβιομηχανίες Έχονταςπόψη την καταβολή ποσού ύψους 1 εκατ. λιρών προς το Βρετανικό Εργατικό Κόμμα πριν από τις τελευταίες γενικές εκλογές στο ΗΒ εκ μέρους του κ. Bernard Ecclestone, του διοργανωτή της Φόρμουλα Ένα η οποία χρηματοδοτείται από τις καπνοβιομηχανίες, και έχονταςπόψη ισχυρισμούς σύμφωνα με τους οποίους ομάδες οργανωμένων συμφερόντων του κλάδου πραγματοποίησαν παρεμφερείς δωρεές προς το CDU στη Γερμανία, προτίθεται άραγε το Συμβούλιο να διερευνήσει τι επιρροή ασκούν επί της πολιτικής διαδικασίας λήψεως αποφάσεων σε ολόκληρη την Ευρωπαϊκή Ένωση οι καπνοβιομηχανίες οι οποίες αποσκοπούν στην εξασφάλισηποστήριξης προκειμένου να συνεχίσουν την προώθηση των προϊόντων καπνού; Απάντηση (12 Φεβρουαρίου 2001) To Συμβούλιο έχει πλήρη επίγνωση της μεγάλης σημασίας και του ενδιαφέροντος που παρουσιάζει για το κοινό το ζήτημα της προβολής του καπνίσματος. Σημειώνουμε, εντούτοις, ότι τα παραδείγματα που αναφέρατε σχετίζονται με τη χρηματοδότηση εθνικών πολιτικών κομμάτων. Είμαστεποχρεωμένοι να τονίσουμε ότι η χρηματοδότηση εθνικών πολιτικών κομμάτων είναι ζήτημα που επαφίεται αποκλειστικά στα κράτη μέλη. Το Συμβούλιο δεν έχει καμμία αρμοδιότητα εν προκειμένω.
ΓΡΑΠΤΗ ΕΡΩΤΗΣΗ P-3583/00

υποβολή: Fiorella Ghilardotti (PSE) προς την Επιτροπή

(13 Νοεμβρίου 2000)

Θέμα: Θεομηνία στη Liguria

Εξαιτίας ενός εξαιρετικά έντονου κύματος κακοκαιρίας στη βορειοδυτική Ιταλία, σημειώθηκαν πλημμύρες, τρικυμίες στις ακτές και σοβαρότατες κατολισθήσεις που έπληξαν βαριά για δεύτερη φορά σε λιγότερο από ένα μήνα τη Liguria. "Ήδη έχουν διαπιστωθεί τρία ανθρώπινα θύματα και οιλικές ζημίες είναι τεράστιες (ανέρχονται σε 400 δισεκ. λίρες μόνο οι ζημιές που προκλήθηκαν στα δημόσια έργα). Καταστράφηκαν ολόκληρες φυτείες με εξειδικευμένες καλλιέργειες στον τομέα της ανθοκομίας και των οπωροκηπευτικών" τεράστιες επίσης ζημιές προκλήθηκαν στις παραθεριστικές εγκαταστάσεις των ακτών της Liguria.

Έχονταςπόψη το ψήφισμα του Ευρωπαϊκού Κοινοβουλίου της 20ης Ιανουαρίου 2000 σχετικά με τις θεομηνίες στην Ευρώπη, τις δηλώσεις του Επιτρόπου Barnier κατά τη σχετική συζήτηση στην ολομέλεια και το ψήφισμα του Ευρωπαϊκού Κοινοβουλίου της 26ης παρελθόντος Οκτωβρίου σχετικά με τις πλημμύρες στη βόρειο Ιταλία και την Ισπανία, ζητείται από την Επιτροπή να εκτιμήσει κατά πόσον είναι δυνατόν να τεθούν στη διάθεση της περιφέρειας Liguria, σε συμφωνία με τις ιταλικές κρατικές και τοπικές αρχές, χρηματοοικονομικοί πόροι από τα διαρθρωτικά ταμεία και το ΕΓΤΠΕ-Τμήμα Εγγυήσεων, προκειμένου να διευκολυνθεί η αποκατάσταση των περιοχών που έχουν πληγεί και να επιταχυνθούν τα έργα με τη βοήθεια των οποίων θα επιστρέψουν στην ομαλότητα οι πληθυσμοί πουπήρξαν θύματα των παραπάνω καταστροφών.

Κοινή απάντηση του κ. Barnier εξ ονόματος της Επιτροπής στις γραπτές ερωτήσεις E-3431/00, E-3464/00, E-3475/00 και P-3583/00

(13 Δεκεμβρίου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση που έδωσε η Επιτροπή στην προφορική ερώτηση H-0857/00 του κ. Ebner κατά την ώρα επερωτήσεων της συνόδου του Νοεμβρίου Ι(1) 2000 του Κοινοβουλίου.

Παραπέμπουμε επίσης το Αξιότιμο Μέλος στην παρέμβαση της Επιτροπής κατά τη συζήτηση με αντικείμενο την αλλαγή του κλίματος, η οποία διεξήχθη στη σύνοδο του Οκτωβρίου II, στις 25 Οκτωβρίου 2000(2), καθώς και κατά τη συζήτηση σχετικά με τις πλημμύρες στην Ευρώπη, η οποία διεξήχθη στη σύνοδο του Νοεμβρίου, στις 16 Νοεμβρίου 2000(3).

(1) Συζητήσεις του Ευρωπαϊκού Κοινοβουλίου (Νοεμβρίου 2000).

(2) Συζητήσεις του Ευρωπαϊκού Κοινοβουλίου (Οκτωβρίου II 2000).

(3) Συζητήσεις του Ευρωπαϊκού Κοινοβουλίου (Νοεμβρίου 2000).
ΓΡΑΠΤΗ ΕΡΩΤΗΣΗ P-3732/00

υποβολή: Brian Crowley (UEN) προς την Επιτροπή

(28 Νοεμβρίου 2000)

Θέμα: Σφαγή στο χωριό La Union της Κολομβίας

Στις 8 Ιουλίου 2000, 20 μασκοφόροι παραστρατιωτικών οργανώσεων μπήκαν στο χωριό La Union της Κολομβίας και κατακρεούργησαν έξι άνδρες. Οι μασκοφόροι δήλωσαν ότι θα επιστρέψουν και ζήτησαν από τους κατοίκους της κοινότητας να εγκαταλείψουν τη γη τους.

1. Μπορεί η Επιτροπή να μας διαβεβαιώσει ότι σε επίπεδο ΕΕ θαπάρξει στενή παρακολούθηση της κυβερνητικής έρευνας για τη σφαγή στο La Union, συμπεριλαμβανομένου του ρόλου και των ευθυνών του στρατού;

2. Μπορεί η Επιτροπή να μας πει τί ενίσχυση μπορεί να δοθεί σε επίπεδο ΕΕ για το γραφείο Ανθρωπίνων Δικαιωμάτων του ΟΗΕ στην Κολομβία το οποίο αυτή τη στιγμή παρουσιάζει έλλειμμα ύψους 2 εκατομμυρίων δολαρίων ΗΠΑ πράγμα που αντιπροσωπεύει το 60 % της απαιτούμενης χρηματοδότησής του;

Απάντηση του κ. Mr Patten εξ ονόματος της Επιτροπής

(19 Δεκεμβρίου 2000)

Συγκλονισμένη από τη σφαγή στο χωριό La Unin, η Ευρωπαϊκή Ένωση επισκέφτηκε αμέσως την κυβέρνηση της Κολομβίας για να διερευνήσει τις ακριβείς περιστάσεις των εν λόγω εγκλημάτων. Η κυβέρνηση της Κολομβίας συνέστησε ανακριτική επιτροπή αποτελούμενη απόπαλλήλους των γραφείων του Δημοσίου Κατήγορου, του Γενικού Εισαγγελέα και του Διαμεσολαβητή, οι οποίοι είναι επιφορτισμένοι με τη διεξαγωγή ανακρίσεων σχετικά με τις σφαγές. Έχουν ήδη διεξαχθεί ανακρίσεις, αλλά δεν έχει ακόμη εκδοθεί η σχετική έκθεση. Οι πρεσβευτές της ΕΕ στην Μπογκότα παρακολουθούν από κοντά το θέμα αυτό.

Οι αρχές της Κολομβίας επέδειξαν μεγαλύτερη προθυμία να ανταποκριθούν στο διεθνή αιτήματα. Η κυβέρνηση έλαβε ορισμένα πρώτα μέτρα (την προσωρινή απόλυση αξιωματούχων του στρατού που έλαβαν μέρος σε παραβιάσεις των ανθρωπίνων δικαιωμάτων και την παραπομπή στρατιωτικού προσωπικού σε πολιτικά δικαστήρια). Εντούτοις είναι σαφές ότι χρειάζεται να ληφθούν ακόμη πολλά μέτρα και η διεθνής κοινότητα θα πρέπει να συνεχίσει να ασκεί ενεργό πολιτικήπέρ των ανθρωπίνων δικαιωμάτων.

Όσον αφορά το Γραφείο των Ηνωμένων Εθνών για τα Ανθρώπινα Δικαιώματα στη Μπογκότα, η Ένωσηποστηρίζει τις δραστηριότητές του από την αρχή της σύστασης του και έχει χορηγήσει συνολικό ποσό 1,21 εκατ. ευρώ σε διάστημα τριών ετών. Η Ένωση διευκρίνισε ωστόσο ότι η συνδρομή της αποσκοπούσε στη συμβολή στην έναρξη της διαδικασίας, στόχος που έχει ήδη επιτευχθεί. Διεξάγονται επί του παρόντος συζητήσεις για να διερευνηθεί η δυνατότητα παροχής πρόσθετων χρηματοδοτικών πόρων, στο πλαίσιο της εντολής του Γραφείου.
ΓΡΑΠΤΗ ΕΡΩΤΗΣΗ E-3954/00

υποβολή: Gorka Knrr Borrs (Verts/ALE) προς την Επιτροπή

(13 Δεκεμβρίου 2000)

Θέμα: Μειονοτικές γλώσσες στη Σλοβακία

Σύμφωνα με έκθεση της Επιτροπής του 1997 σχετικά με την αίτηση ένταξης της Σλοβακίας, οι διάφορες μειονότητες αποτελούν μεταξύ του 18 % και 23 % του πληθυσμού.

Ο σημερινός νόμος για τις μειονοτικές γλώσσες απαιτεί να εκπροσωπούν οι μειονότητες περισσότερο του 20 % του πληθυσμού στη διοικητική πρωτεύουσα της περιοχής στην οποία ανήκουν, ούτως ώστε οι γλώσσες αυτές να μπορούν να θεωρούνται επίσημες. Πιστεύει η Επιτροπή ότι μπορεί ναπάρχει διάκριση κατά των γλωσσικών μειονοτήτων που δεν καλύπτουν το 20 % σε μία διοικητική ενότητα;

Απάντηση του κ. Verheugen εξ ονόματος της Επιτροπής

(1 Φεβρουαρίου 2001)

Η Επιτροπή επεσήμανε στις δύο τελευταίες τακτικές εκθέσεις της(1) ότι η Σλοβακία έκανε σημαντική πρόοδο στο σχεδιασμό πολιτικής για τις μειονότητες, τη θέσπιση κατάλληλης νομοθεσίας και τη σύσταση και στήριξη των αντίστοιχων θεσμικών οργάνων.

Ο νόμος σχετικά με τις γλώσσες των μειονοτήτων εντάσσεται στο πλαίσιο αυτό και αποτελεί ουσιαστική πρόοδο, καθιστώντας και πάλι την εθνική νομοθεσία συμβατή με τα διεθνή πρότυπα και τις ειδικές συστάσεις του Οργανισμού για την Ασφάλεια και τη Συνεργασία στην Ευρώπη (ΟΑΣΕ), του Συμβουλίου της Ευρώπης και της Επιτροπής. Η Επιτροπή εκφράζει επίσης την ικανοποίησή της όσον αφορά το σλοβακικό σχέδιο δράσης για την αποφυγή κάθε μορφής διακρίσεως καθώς και την πρωτοβουλία της σλοβακικής κυβέρνησης σχετικά με την ετοιμασία ενός ειδικού νόμου καταπολέμησης των διακρίσεων.

Ωστόσο, η Επιτροπή διαπίστωσε ότι παραμένει κάποιο χάσμα μεταξύ ορθής διατύπωσης πολιτικών αφενός και της πρακτικής εφαρμογής τους αφετέρου. Στην τελευταία τακτική της έκθεση, κάλεσε τη Σλοβακία να εντείνει τις προσπάθειές της στην εφαρμογή της νομοθεσίας σε διάφορους τομείς καθώς και να αυξήσει τα κονδύλια του προϋπολογισμού για την προστασία των μειονοτήτων και να δώσει μεγαλύτερη προσοχή στο ζήτημα αυτό σε τοπικό επίπεδο.

(1) COM(2000)711 τελικό, COM(1999)511 τελικό.
ΓΡΑΠΤΗ ΕΡΩΤΗΣΗ E-3220/00

υποβολή: Mary Honeyball (PSE) προς την Επιτροπή

(17 Οκτωβρίου 2000)

Θέμα: Ανάπτυξη της χερσονήσου Ακαμάς, στην Κύπρο

Είναι διατεθειμένη η Επιτροπή να σχολιάσει την επικείμενη απόφαση της Κυπριακής Κυβέρνησης να συναινέσει στην τουριστική ανάπτυξη της χερσονήσου Ακαμάς και να εκτιμήσει εάν μια τέτοια απόφαση είναι συμβατή με την περιβαλλοντική πολιτική της Ευρωπαϊκής Ένωσης Natura 2000;

Πρόκειται η Επιτροπή να αναφέρει πώς θα αντιμετωπισθεί το θέμα αυτό κατά τις διαπραγματεύσεις για την ένταξη της Κύπρου;

Απάντηση του κ. Verheugen εξ ονόματος της Επιτροπής

(23 Νοεμβρίου 2000)

Όπως ανέφερε στην απάντησή της στη γραπτή ερώτηση αριθ. E-2905/00 του κ. Davies(1), η Επιτροπή παρακολουθεί στενά το θέμα της χερσονήσου του Ακάμα με τα διάφορα μέσα που διαθέτει, στα οποία περιλαμβάνονται το κεφάλαιο των διαπραγματεύσεων προσχώρησης που αφορά το περιβάλλον, οι εν εξελίξει τεχνικές επαφές με τις κυπριακές αρχές για περιβαλλοντικά ζητήματα καθώς και τα διάφορα προενταξιακά μέσα, όπως είναι η περιοδική έκθεση για την πορεία προς την προσχώρηση. Η Επιτροπή παρείχε λεπτομερή ενημέρωση για το θέμα του Ακάμα στο πλαίσιο της Μεικτής Κοινοβουλευτικής Επιτροπής ΕΕ-Κύπρου, στις 10 Οκτωβρίου 2000.

Τον Μάρτιο του 2000, οι κυπριακές αρχές έλαβαν ορισμένες προσωρινές αποφάσεις με στόχο να εξασφαλίσουν τη βιώσιμη διαχείριση της χερσονήσου του Ακάμα. Οι αρχές ενημέρωσαν την Επιτροπή ότι οι τελικές αποφάσεις θα ληφθούν μετά από διάλογο με τα ενδιαφερόμενα μέρη και αφού ληφθούνπόψη το σχετικό κοινοτικό κεκτημένο και οι διεθνείς και εθνικέςποχρεώσεις της χώρας.

Ως μέρος της προετοιμασίας για την προσχώρηση στον τομέα του περιβάλλοντος, η Κύπρος πρόκειται ναποβάλει, όπως προβλέπει η οδηγία για τους οικοτόπους (Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2)), κατάλογο των προτεινόμενων τόπων που πρόκειται να χαρακτηριστούν ως ειδικές ζώνες διατήρησης και να συμπεριληφθούν στο δίκτυο Natura 2000. Η πρόταση θα περιλαμβάνει σαφή οριοθέτηση των εν λόγω ζωνών. Τις κυπριακές αρχές επικουρεί σε αυτήν την προσπάθεια ειδικό έργο που εντάσσεται στο πρόγραμμα LIFE" στο πλαίσιο αυτού του

έργου, η περιοχή του Ακάμα συμπεριελήφθη στον ενδεικτικό κατάλογο τέτοιων ζωνών. Ο καθορισμός των τόπων του προγράμματος Natura 2000 πρέπει να έχει ολοκληρωθεί κατά το δεύτερο εξάμηνο του 2001. Κατά το μέχρι τότε διάστημα, η Επιτροπή θα εξακολουθήσει να παρακολουθεί κατά πόσον η Κύπρος συμμορφώνεται με το πνεύμα της νομοθεσίας και προασπίζει το συμφέρον της περιοχής διαφυλάσσοντάς την.

(1) βλέπε σελίδα 19.

(2) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-3536/00

υποβολή: Avril Doyle (PPE-DE) προς την Επιτροπή

(13 Νοεμβρίου 2000)

Θέμα: Έκθεση αξιολόγησης του καθεστώτος του πρόβειου κρέατος

Έχονταςπόψη ότι ο Επίτροπος Fischler είχε διαβεβαιώσει το Μάρτιο την Επιτροπή Γεωργίας του Ευρωπαϊκού Κοινοβουλίου ότι η έκθεση αξιολόγησης του καθεστώτος του πρόβειου κρέατος θα δημοσιευόταν αμέσως μετά το Πάσχα, θα μπορούσε η Επιτροπή να εξηγήσει τηνπερβολική καθυστέρηση στη δημοσίευση της έκθεσης, λαμβάνονταςπόψη τη δυσκολία που βιώνουν οι εκτροφείς προβάτων σε ορισμένα κράτη μέλη;

Απάντηση του κ. Fischler εξ ονόματος της Επιτροπής

(11 Δεκεμβρίου 2000)

Η Επιτροπή λυπείται που η έκθεση αξιολόγησης του καθεστώτος κρέατος αιγοπροβάτων θα διατεθεί στο κοινό μόνο αφού περάσει ορισμένο διάστημα. Από τις αρχές όμως Νοεμβρίου μπορεί κανείς να συμβουλευθεί την εν λόγω έκθεση στις ιστοσελίδες αξιολόγησης, στο Internet, της Γενικής Διεύθυνσης Γεωργίας της Επιτροπής.

Η σύνταξη της τελικής έκδοσης της έκθεσης από τον εξωτερικό σύμβουλο που έχει επιφορτισθεί με την εκπόνηση της μελέτης χρειάστηκε περισσότερο χρόνο απ' ό,τι είχε αρχικώς προβλεφθεί. Πρέπει να επισημανθεί ότι οι δοθείσες προθεσμίες δεν άφηναν χρονικά περιθώρια και μόνοπό ιδανικές περιστάσεις θα μπορούσε να γίνει σκέψη δημοσίευσης κατά το πρώτο εξάμηνο του 2000.

Ενώ συντασσόταν η έκθεση αυτή αποφασίστηκε από την ομάδα καθοδήγησης που ήτανπεύθυνη για τηνπόψη αξιολόγηση, σε συμφωνία με το σύμβουλο, να διενεργηθεί σχολαστική αναθεώρηση του σχεδίου τελικής έκθεσης όσον αφορά τη μεθοδολογική προσέγγιση, ώστε να βελτιωθεί η εγκυρότητα των αποκτώμενων αποτελεσμάτων. Η αναθεώρηση αυτή προκάλεσε πρόσθετες καθυστερήσεις στην παρουσίαση της τελικής έκθεσης, με αποτέλεσμα να διατεθεί μόλις το φθινόπωρο 2000. Η καθυστέρηση αυτή δικαιολογείται όμως από το γεγονός ότι χάρη στη διεξοδική αυτή αναθεώρηση διαμορφώθηκε έκθεση ανώτερης ποιότητας, όπως αποδεικνύεται και από τις κρίσεις που διατύπωσε η ομάδα καθοδήγησης και οι οποίες συνοδεύουν τη δημοσίευση της έκθεσης.
ΓΡΑΠΤΗ ΕΡΩΤΗΣΗ E-3322/00

υποβολή: Paulo Casaca (PSE) προς την Επιτροπή

(25 Οκτωβρίου 2000)

Θέμα: Γνωμοδότηση της Επιτροπής Διαχείρισης Ζάχαρης για το σχέδιο κανονισμού αριθ. 1481/2000

Επιβεβαιώνει η Επιτροπή ότι, σύμφωνα με την ισχύουσα νομοθεσία, το σχέδιο κανονισμού αριθ. 1481/2000 της 6ης Ιουλίου 2000(1) θα πρέπει ναποβληθεί προς γνωμοδότηση στην Επιτροπή Διαχείρισης Ζάχαρης;

Εάν ναι, μπορεί η Επιτροπή να με εφοδιάσει με αντίγραφο του σχεδίου του κανονισμού αυτού, όπως εγκρίθηκε από την Επιτροπή Διαχείρισης Ζάχαρης σύμφωνα με τα πρακτικά της συνεδρίασης της Επιτροπής αυτής;

(1) ΕΕ L 167 της 7.7.2000, σελ. 6.

Απάντηση του κ. Fischler εξ ονόματος της Επιτροπής

(8 Δεκεμβρίου 2000)

Ο κανονισμός (ΕΟΚ) αριθ. 1600/92 του Συμβουλίου της 15ης Φεβρουαρίου 1992 για ειδικά μέτραπέρ των Αζορών και της Μαδέρας όσον αφορά ορισμένα γεωργικά προϊόντα(1) ορίζει, στο άρθρο 10, ότι η Επιτροπή προσδιορίζει, σύμφωνα με τη διαδικασία που καλείται διαδικασία επιτροπολογίας τα μέτρα εφαρμογής του ειδικού καθεστώτος εφοδιασμού. Τα εν λόγω μέτρα περιλαμβάνουν κυρίως την κατάρτιση ειδικών ισοζυγίων εφοδιασμού.

Σάυτό το πλαίσιο η Επιτροπή διαβίβασε στην επιτροπή διαχείρισης ζάχαρης, στις 21 Ιουνίου 2000, το σχέδιο κανονισμού της Επιτροπής για την κατάρτιση του ισοζυγίου προβλέψεων εφοδιασμού σε ζάχαρη των Αζορών, της Μαδέρας και των Καναρίων Νήσων για την περίοδο εμπορίας 2000/2001 που προβλέπεται από τους κανονισμούς (ΕΟΚ) αριθ. 1600/92 και (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόνταπέρ των Καναρίων Νήσων.

Η επιτροπή διαχείρισης διατύπωσε ευνοϊκή γνώμη επί των προταθέντων μέτρων και στη συνέχεια η Επιτροπή εξέδωσε στις 6 Ιουλίου 2000 τον προαναφερθέντα κανονισμό που φέρει τον αριθ. ΕΚ 1481/2000 για την κατάρτιση του ισοζυγίου των προβλέψεων εφοδιασμού σε ζάχαρη των Αζορών, της Μαδέρας και των Καναρίων Νήσων, για το 2000/2001 που προβλέπεται από τους κανονισμούς (ΕΟΚ) αριθ. 1600/92 και (ΕΟΚ) αριθ. 1601/92 του Συμβουλίου(2).

Αντίγραφο του κειμένου του σχεδίου κανονισμού, όπως αυτόπεβλήθη στην επιτροπή διαχείρισης, διαβιβάστηκε απευθείας στο Αξιότιμο Μέλος του Κοινοβουλίου καθώς και στη Γραμματεία του Κοινοβουλίου.

(1) ΕΕ L 173 της 27.6.1992.

(2) ΕΕ L 167 της 7.7.2000.
ΓΡΑΠΤΗ ΕΡΩΤΗΣΗ E-3507/00

υποβολή: Stefano Zappal (PPE-DE), Antonio Tajani (PPE-DE), Guido Viceconte (PPE-DE), Enrico Ferri (PPE-DE), Francesco Musotto (PPE-DE) και Generoso Andria (PPE-DE) προς την Επιτροπή

(10 Νοεμβρίου 2000)

Θέμα: Υψηλή ταχύτητα

Λαμβάνονταςπόψη ότι:

- στην Ιταλία είναιπό συζήτηση νομοσχέδιο, αριθ. 4629/S, με το οποίο επιδιώκεται να ανακληθεί δια νόμου η ανάθεση στις εργοληπτικές εταιρίες των συμβάσεων για την εκτέλεση έργωνψηλής ταχύτητας που ανέρχονται σε πολλά δισεκατομμύρια δολάρια"

- η νομοθετική αυτή παρέμβαση, εάν εγκριθεί, φαίνεται να παραβιάζει την αρχή της διάκρισης των εξουσιών μεταξύ νομοθετικής και διοικητικής, να βλάπτει τα δικαιώματα τηςπεράσπισης και να προδικάζει τις πιθανότητες προσφυγής για την καταβολή τυχόν αποζημιώσεως.

- τελευταία το μέτρο αυτό, κατόπιν ρητής δηλώσεως του Υπουργού Bersani, προβλέπεται ότι θα περιλαμβάνεται στις διατάξεις του προϋπολογισμού που πρόκειται να εγκριθεί σύντομα"

- οι αναθέσεις των συμβάσεων για την εκτέλεση έργου ανάγονται στις αρχές της δεκαετίας του 90 και είναι προγενέστερες της ισχύουσας σήμερα νομοθεσίας"

Μπορεί η Επιτροπή να μας πληροφορήσει:

- εάν γνωρίζει το πρόβλημα"

- εάν δεν θεωρεί σκόπιμο να εμβαθύνει στο θέμα και, ενδεχομένως, να παρέμβει επειγόντως, εκτιμώντας ότι είναι δυνατόν να πρόκειται για παραβίαση των προβλεπομένων στις Συνθήκες κανονιστικών διατάξεων, προς μεγάλη ζημία των πολιτών;

Απάντηση του κ. Bolkestein εξ ονόματος της Επιτροπής

(23 Ιανουαρίου 2001)

Η Επιτροπή δεν είχε ενημερωθεί για το γεγονός ότι η ιταλική κυβέρνηση είχε την πρόθεση να ανακαλέσει την ανάθεση στις γενικές εργοληπτικές εταιρείες των συμβάσεων που αφορούν την εκτέλεση των έργων για τις σιδηροδρομικές γραμμέςψηλής ταχύτητας.

Ωστόσο, ύστερα από τη σχετική επερώτηση, η Επιτροπή ζήτησε και έλαβε το νομοσχέδιο πουπέβαλε τοπουργείο Μεταφορών στην Ιταλική Βουλή στο οποίο αναφέρεται ο αξιότιμος βουλευτής, και έλαβε γνώση του γεγονότος ότι στόχος του εν λόγω νομοσχεδίου είναι η εφαρμογή των εθνικών διατάξεων μεταφοράς των οδηγιών 93/37/ΕΟΚ του Συμβουλίου της 14ης Ιουνίου 1993, περί συντονισμού των διαδικασιών ανάθεσης των

δημόσιων συμβάσεων έργων και 93/38/ΕΟΚ του Συμβουλίου της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών, στα έργα κατασκευής γραμμώνψηλής ταχύτητας που δεν θα έχουν αρχίσει κατά την ημερομηνία θέσης σε ισχύ του εν λόγω νόμου και οι λεπτομερείς όροι τους, που παρόλο που μπορούν να προβλεφθούν, δεν έχουν ακόμη καθοριστεί.

Συγκεκριμένα, στόχος του εν λόγω νομοσχεδίου, σύμφωνα με όσα συμπεραίνονται από τη συνοδευτική έκθεση, είναι το άνοιγμα της ανάθεσης παρόμοιων έργων στον ανταγωνισμό, προκειμένου, μεταξύ άλλων, ναιοθετηθούν μέτρα προσαρμογής των δημόσιων συμβάσεων στα ευρωπαϊκά πρότυπα, να προωθηθούν διαφανέστερα διαχειριστικά σχήματα και να επιταχυνθεί η έναρξη των έργων.

Η Επιτροπή θα εξετάσει,πό το πρίσμα της πολιτικής για τις δημόσιες συμβάσεις, εάν το εν λόγω νομοσχέδιο ικανοποιεί σε επαρκή βαθμό την επίτευξη των προαναφερόμενων στόχων.
ΓΡΑΠΤΗ ΕΡΩΤΗΣΗ E-3304/00

υποβολή: Esko Seppnen (GUE/NGL) προς το Συμβούλιο

(25 Οκτωβρίου 2000)

Θέμα: Αμοιβές της ομάδας εμπειρογνωμόνων για το θέμα των Αυστριακών κυρώσεων

Τα θεσμικά όργανα της Ε Ε όρισαν ομάδα εμπειρογνωμόνων αποτελούμενη από τρία πρόσωπα προκειμένου να εξετάσουν το θέμα της άρσης των κυρώσεων που έχουν επιβληθεί στην Αυστρία. Μόλις γνωστοποιήθηκε η έκθεση της ομάδας αυτής, άρθηκαν οι κυρώσεις. Ποιό από τα θεσμικά όργανα κατέβαλε τις αμοιβές των εμπειρογνωμόνων αυτών και τί ύψους ήταν αυτές;

Απάντηση

(12 Φεβρουαρίου 2001)

Το Συμβούλιο δεν είχε ανάμειξη στη δημιουργία ή τη λειτουργία αυτής της ομάδας, δεν αποφάνθηκε ποτέ σχετικά με το θέμα που θίγει ο αξιότιμος βουλευτής και ουδέποτε δέσμευσε τον κοινοτικό προϋπολογισμό, μέσω των πιστώσεων που του χορηγούνται, για την κάλυψη των εν λόγω δαπανών.